**ΘΕΜΑ: Πρόσκληση εκδήλωσης ενδιαφέροντος για υποβολή προσφορών από πρακτορεία γενικού τουρισμού, για την πραγματοποίηση πολυήμερης, εκπαιδευτικής εκδρομής στο CERN- OHE**

Το 2ο Γυμνάσιο Αμπελοκήπων προτίθεται (σε συνεργασία με το 3ο Γυμνάσιο Ευόσμου, και το 4οΓυμνάσιο Ευόσμου), να πραγματοποιήσει πενθήμερη εκπαιδευτική επίσκεψη στο CERN- OHE.

Σύμφωνα με την παρ. 1 του άρθρου 13 της με αρ. 33120/ΓΔ4/28-2-2017 Υπουργικής Απόφασης ( ΦΕΚ 681/6-3-2017, τ.Β΄), προκηρύσσει διαγωνισμό για την κατάθεση κλειστών προσφορών από ενδιαφερόμενα τουριστικά γραφεία με άδεια λειτουργίας από τον ΕΟΤ, σύμφωνα με την ισχύουσα νομοθεσία.

1. **Προορισμός**: Ελβετία – Γενεύη, CERN- ΟΗΕ
2. **Χρονική διάρκεια**: 4 διανυκτερεύσεις. Αναχώρηση; 12/4/2020. Επιστροφή: 16/4/2020
3. **Προγραμματισμένες ημερομηνίες επίσκεψης**: ΟΗΕ-14/4/2020, CERN- 16/4/2020,
4. **Αριθμός συμμετεχόντων μαθητών**: 14 μαθητές από 2ο Γυμνάσιο Αμπελοκήπων (13 από 3ο Γυμνάσιο Ευόσμου και 13 από 4ο Γυμνάσιο Ευόσμου, σύνολο 40)
5. **Αριθμός συνοδών**: 02 από 2ο Γυμνάσιο Αμπελοκήπων (02 από 3ο Γυμνάσιο Ευόσμου και 02 από 4ο Γυμνάσιο Ευόσμου, σύνολο 06)
6. **Μεταφορικό μέσο**: μετάβαση και επιστροφή αεροπορικώς, εσωτερικές μετακινήσεις με λεωφορεία τελευταίας τεχνολογίας ( EURO 5 και EURO 4), σύμφωνα με τις απαιτήσεις της Ευρωπαϊκής Ένωσης, που θα είναι στη διάθεσή μας όλες τις ημέρες και ώρες με προϋπολογισμένα στο κόστος και τα checkpointsκαι την παρουσία έμπειρου συνοδού, ο οποίος θα είναι διαθέσιμος σε όλη τη διάρκεια της εκδρομής
7. **Διαμονή**: Ξενοδοχεία τριών ή τεσσάρων αστέρων στο Μιλάνο και στο Annesy με πρωινό και ημιδιατροφή. Δωμάτια κλιματιζόμενα, με πλήρη εξοπλισμό, δίκλινα, τρίκλινα και τετράκλινα ( κλίνες ξεχωριστές και όχι πτυσσόμενες) για τους μαθητές και δίκλινα για τους συνοδούς καθηγητές. FAXπου να επιβεβαιώνει την κράτηση στα ξενοδοχεία. Να αναφέρονται ρητά τα ονόματα των ξενοδοχείων και η κατηγορία τους.

Στην προσφορά θα πρέπει να περιλαμβάνονται οι τιμές για τα χρησιμοποιούμενα μεταφορικά μέσα, διόδια , ΦΠΑ και οποιοσδήποτε άλλος φόρος ή επιβάρυνση, καθώς και το κόστος επίσημου και έμπειρου ξεναγού, καθώς επίσης και το κόστος των εισιτηρίων στα μουσεία και στα αξιοθέατα ( το κόστος αυτό θα επιθυμούσαμε να αναφέρεται για κάθε ένα χώρο επίσκεψης, ξεχωριστά).

Επίσης θα πρέπει να περιλαμβάνονται: οι φόροι αεροδρομίων, η μεταφορά των αποσκευών από και προς τα αεροδρόμια ( να αναφέρεται το βάρος και οι διαστάσεις των αποσκευών που δικαιούται κάθε άτομο καθώς και η αεροπορική εταιρεία με την οποία θα ταξιδέψουμε), η δωρεάν συμμετοχήτου αρχηγού της εκδρομής και του συνοδού καθηγητή. Να συμπεριληφθούν δωρεάν συμμετοχές. Το πρόγραμμα να διαμορφώνεται σε όλο το εικοσιτετράωρο σύμφωνα με την επιθυμία του σχολείου.

1. **Ασφάλιση.** Α) αστικής και επαγγελματικής ευθύνης Διοργανωτή σύμφωνα με την κείμενη νομοθεσία. Β) Ασφάλεια ιατρική και νοσοκομειακή που να καλύπτει όλα τα έξοδα σε περίπτωση ασθένειας ή ατυχήματος, που αφορά όλους τους συμμετέχοντες στην εκδρομή. ( Το ασφαλιστήριο συμβόλαιο της β΄ περίπτωσης πρέπει να κατατεθεί στο σχολείο τουλάχιστον είκοσι – 20 – ημέρες πριν από την αναχώρηση).

Επείγουσα μεταφορά αεροπορικώς συνοδού καθηγητή ή του Διευθυντή του Σχολείου ή τρίτου προσώπου ( π.χ. κηδεμόνα μαθητή) στον τόπο που βρίσκεται η αποστολή, με επιστροφή, αν παραστεί ανάγκη σε περίπτωση ατυχήματος ή σοβαρής ασθένειας.

1. Απαιτείται **Υπεύθυνη Δήλωση** του τουριστικού γραφείου ότι διαθέτει ειδικό σήμα κυκλοφορίας σε ισχύ και ότι τα λεωφορεία και οι οδηγοί θα διαθέτουν όλα τα απαραίτητα πιστοποιητικά, βεβαιώσεις και άδειες σύμφωνα με την ισχύουσα νομοθεσία για τη μεταφορά μαθητών.
2. **Ενημερωτικό έντυπο** για το σύνολο των λεπτομερειών της μετακίνησης, για κάθε μαθητή και συνοδό.
3. **Αποδοχή**από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του.
4. **Εκπρόθεσμες προσφορές** δε λαμβάνονται υπόψη και επιστρέφονται χωρίς να αποσφραγισθούν.
5. **Επιστροφή χρημάτων** στο ακέραιο σε περίπτωση ακύρωσης πτήσης εφόσον δε γίνει με δική μας υπαιτιότητα. Η προκαταβολή θα καταβληθεί την ημερομηνία που προβλέπεται από το νόμο, καθώς και το από το νόμο προβλεπόμενο ποσοστό επί του συνολικού κόστους. Θα τηρηθούν επίσης τα νόμιμα και για την εξόφληση του συνολικού κόστους κατά την επιστροφή, η οποία θα γίνει δύο εργάσιμες ημέρες μετά το τέλος της εκδρομής, αν δεν υπάρξουν προβλήματα κατά τη διάρκειά της. Μετά το τέλος της εκδρομής θα δοθεί απόδειξη σε κάθε μαθητή. Το πλήρες πρόγραμμα και οι αναλυτικοί όροι της εκδρομής θα συμπεριληφθούν στο Ιδιωτικό Συμφωνητικό που θα υπογραφεί.
6. Ο διαγωνισμός θα κριθεί άκυρος σε περίπτωση που δεν εγκριθεί η εκπαιδευτική δράση από την αρμόδια υπηρεσία εκπαίδευσης.

**ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΤΑΘΕΣΗΣ ΠΡΟΣΦΟΡΩΝ : ΤΡΙΤΗ 19-11-19 ΩΡΑ 13.00 ΣΤΟ ΓΡΑΦΕΙΟ ΤΗΣ Δ/ΝΣΗΣ ΤΟΥ 4ου Γ/Σ ΕΥΟΣΜΟΥ**

**1οΠροτεινόμενο αναλυτικό πρόγραμμα: 12/4/2020 – 16/4/2020**

* **Αναχώρηση Κυριακή 12/4,** οδικώς από το σχολείο για το αεροδρόμιο Μακεδονία στη Θεσσαλονίκη. Μετάβαση αεροπορικά στο Μιλάνο και περιήγηση στα αξιοθέατα της πόλης. Διανυκτέρευση στο Μιλάνο.
* **Δευτέρα πρωί 13/4,** επίσκεψη και εκπαιδευτική δράση στο Μουσείο DaVinciκαι το απόγευμα αναχώρηση οδικώς για Ανεσύ, Γαλλία για διανυκτέρευση.
* **Τρίτη 14/4,** επίσκεψη το πρωί (11.30) στον Οργανισμό Ηνωμένων Εθνών στη Γενεύη. Έπειτα περιήγηση στην πόλη και τα αξιοθέατά της καθώς και σε κάποια μουσεία της. Διανυκτέρευση στο Ανεσύ.
* **Τετάρτη 15/4,** μετάβασηοδικά στη Βέρνη. Επίσκεψη στο Μουσείο και το σπίτι του Αϊνστάιν. Στη συνέχεια στάση στη Λωζάννη, περιήγηση στην πόλη και τα αξιοθέατά της. Επιστροφή στο Ανεσύ για διανυκτέρευση.
* **Πέμπτη 16/4,** πρωί ( 09.00) επίσκεψη στο CERNστη Γενεύη. Το απόγευμα αναχώρηση αεροπορικώς από Γενεύη για το αεροδρόμιο Μακεδονία στη Θεσσαλονίκη. Επιστροφή οδικώς από το αεροδρόμιο στο σχολείο.

**2οΠροτεινόμενο αναλυτικό πρόγραμμα: 12/4/2020 – 17/4/2020**

* **Αναχώρηση Κυριακή 12/4,** οδικώς από το σχολείο για το αεροδρόμιο Μακεδονία στη Θεσσαλονίκη. Μετάβαση αεροπορικά στο Μιλάνο και περιήγηση στα αξιοθέατα της πόλης. Διανυκτέρευση στο Μιλάνο.
* **Δευτέρα πρωί 13/4,** επίσκεψη και εκπαιδευτική δράση στο Μουσείο DaVinciκαι το απόγευμα αναχώρηση οδικώς για Ανεσύ, Γαλλία για διανυκτέρευση.
* **Τρίτη 14/4,** επίσκεψη το πρωί (11.30) στον Οργανισμό Ηνωμένων Εθνών στη Γενεύη. Έπειτα περιήγηση στην πόλη και τα αξιοθέατά της καθώς και σε κάποια μουσεία της. Διανυκτέρευση στο Ανεσύ.
* **Τετάρτη 15/4,** μετάβασηοδικά στη Βέρνη. Επίσκεψη στο Μουσείο και το σπίτι του Αϊνστάιν. Στη συνέχεια στάση στη Λοζάνη, περιήγηση στην πόλη και τα αξιοθέατά της. Επιστροφή στο Ανεσύ για διανυκτέρευση.
* **Πέμπτη 16/4,** πρωί ( 09.00) επίσκεψη στο CERNστη Γενεύη. Το απόγευμα επίσκεψη στο μουσείο του Ερυθρού Σταυρού.
* **Παρασκευή 17/4,** ελεύθερο πρωινό**.** Το απόγευμα αναχώρηση αεροπορικώς από Γενεύη για το αεροδρόμιο Μακεδονία στη Θεσσαλονίκη. Επιστροφή οδικώς από το αεροδρόμιο στο σχολείο.

**ΠΡΟΣΟΧΗ**

**Παρακαλούμε να μας δώσετε προσφορά και για τα δύο προγράμματα.**